Lamarckova zoološka filozofija. (‚Philosophie 
zoologique“) 
Napisao Dr. Jovan Hadži. 
(Iz »Komparativno-anatomskoga zavoda kr. sveučilišta Franje Josipa I. 
u Zagrebu«). 
Motto: »In der Aktivität steckt 
das Rätsel des Lebens« 
Bunge, Physiologie. 
U VOD: 
Isporedimo li stanje zoologije od prije stotinu godina sa sta- 
njem savremenim, to će bez sumnje svi biti saglasni u tome, da je 
zoologija, a isto vrijedi naravno i za biologiju uopće, učinila ne 
samo jedan korak unaprijed. Gotovo svaki dan donose stručni 
časopisi i posebne knjige nove nalaze, još nepoznate istine. Pro- 
šasti vijek bio je, kao nijedan do sada, plodan na svim područjima 
nauke o živim bićima. 
Moramo ali biti na oprezu, te se ne smijemo dati množinom 
stvari zaslijepiti, ne smijemo izgubiti pregleda. Kritičnim pogledom 
treba rasuditi, što je maleno i neznatno, što veliko i znatno. Gra- | 
nice vrednosti vrlo su široke, razdaleke. Sredimo li naše znanje o 
živim bićima odlučivši veliko od maloga, moći ćemo sa većim iz- 
gledom na dobar uspjeh povući bilancu i konstatirati faktični na- 
predak, Pred nama leži knjiga upravo prije sto godina pisana. U 
toj knjizi nalazimo bilancu znanja tadašnjega vremena o živim bi- 
ćima, da si je preglednije ne možemo zamistiti, to je Lamarc- 
kova zoološka filozofija. Sad bi još trebali sličnu knjigu, 
koja bi nam pružala jasan pregled savremene biologije. Takove 
knjige na žalost neima. Mnogo knjiga i većih, nego što je Lamarck- 
ova zoološka filozofija moramo proučiti, da dobijemo što potpuniji 
pregled nad tim pravim morem  prerazličitih činjenica. Pošto smo 
i to učinili možemo se usuditi isporediti stanje zoologije od prije 
stotinu godina sa stanjem savremenim, da uzmognemo odrediti veli- 
činu učinjenoga napredka. 
